ઇન્દ્રાણી મુખરજીને હોસ્પિટલમાં દાખલ કરવાના મામલામાં સીબીઆઇ તપાસ કરશે. એજન્સીએ મહારાષ્ટ્ર સરકારને કહ્યું છે કે ઇન્દ્રાણીના શરીરમાંથી લેવામાં આવેલા સેમ્પલને સુરક્ષિત રાખવામાં આવશે. આ ઘટના સાથે સંકળાયેલ એક રિપોર્ટ પણ માગવામાં આવ્યો છે. અત્રે ઉલ્લેખનીય છે કે ૨ ઓક્ટોબરના રોજ ઇન્દ્રાણીની તબિયત લથડી હતી અને ત્યાર બાદ તેને જેજે હોસ્પિટલમાં દાખલ કરવામાં આવી હતી. ૬ ઓક્ટોબરના રોજ તેને હોસ્પિટલમાંથી રજા અપાઇ હતી. આ દરમિયાન બે અલગ અલગ રિપોર્ટ આવ્યા હતા. એક રિપોર્ટમાં એવું જણાવાયું હતું કે ઇન્દ્રાણીએ ડિપ્રેશન દૂર કરતી દવાઓનો ઓવરડોઝ લીધો હતો, જ્યારે બીજા રિપોર્ટમાં આવું કંઇ મળ્યું ન હતું.